
Budapest Főváros XIV. Kerület Zugló
Polgármestere 

 Szám: 123-  424  /2022
								   Nyilvános ülésen tárgyalandó!
Napirend száma:……..

A Képviselő-testület 
2022. június 30 -i ülésére

Tisztelt Képviselő-testület!
Tárgy: 
Közvilágítási vagyonelemek átadása (Varsó u. 31696/3 hrsz) 

I. Előzmények

Budapest Főváros XIV. kerület Zugló Önkormányzatának beruházásában valósult meg a Varsó u.-Thököly út- Róna u. kereszteződésében lévő teresedés felújítása. A felújítás során egyebek mellett közvilágítás fejlesztés során 14 db kandeláber telepítése a teresedésen és a Varsó utca Róna u - Pétervárad u. közötti szakaszán valamint elektromos kapcsolószekrény és földkábel kiépítése történt meg.  Elbontásra került 4 db régi Na lámpatest, 102 fm Al közvilágítási kábel.
Maradványérték megtérítési kötelezettség nem keletkezett.
A közvilágítási építmények könyvszerinti bruttó értéke 13.982.237,-Ft. 

Fent nevezett befejezett (aktivált) közvilágítási tárgyi eszközök önkormányzati beruházásban létesültek. A Budapesti Dísz és Közvilágítási Kft a műszaki átadás-átvételi jegyzőkönyvet 2021. november 22. napjával aláírta. (2.melléklet) 
Önkormányzatunk, mint Beruházó az elkészült közvilágítási hálózat vagyon és tulajdonjogának a műszaki átadás-átvételt követően a térítésmenetes tulajdonba adást kezdeményezte Budapest Főváros Önkormányzatánál.  A Fővárosi Közgyűlés a 344/2022. (IV.27.) Főv. Kgy. határozatában  döntött a tárgyi közvilágítási vagyonelemek tulajdonba vételéről. (5. melléklet) 
Az Mötv. 23.§ (4) bekezdés szerint:
„A fővárosi önkormányzat feladata különösen:
9. közvilágítás biztosítása, köztemetők fenntartása, (…)”
Az Mötv. 108.§ (2) bekezdése szerint:
„A helyi önkormányzat tulajdonában álló nemzeti vagyon tulajdonjoga az állam vagy más helyi önkormányzat javára ingyenesen átadható, jogszabályban meghatározott közfeladat ellátásának elősegítése érdekében.”
A fenti rendelkezések alapján Budapest Főváros Önkormányzata jogosult az idegen - így a kerületi önkormányzat- beruházásban megvalósult közvilágítási vagyonelemek ingyenes tulajdonba vételére.
Budapest Főváros XIV. kerület Zugló Önkormányzata Képviselő-testületének 18/2016. (III. 04.) önkormányzati rendelete az Önkormányzat vagyonáról, a vagyontárgyak feletti tulajdonosi jogok gyakorlásáról (Vagyonrendelet) 27.§-a alapján az önkormányzati vagyon ingyenes megszerzése, valamint a vagyon ingyenes vagy kedvezményes átruházása, hasznosítása ügyében a Képviselő-testület dönt.

A Fővárosi Önkormányzat a közvilágítási közszolgáltatási feladat ellátásáról a BDK Budapesti Dísz- és Közvilágítási Kft. útján gondoskodik a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv.Kgy. rendelet 4. mellékletének 20. pontjában rögzített kizárólagos joga, valamint a Fővárosi Önkormányzattal fennálló közszolgáltatási szerződéses jogviszonya folytán. 

A közvilágítási vagyonelemek térítésmentes átadására, Budapest Főváros Önkormányzata részére, megállapodások keretében kerülhet sor a befejezett (aktivált) tárgyi eszközök   vonatkozóan. A közvilágítási vagyonelemek térítésmentes tulajdonba adását, követően a közvilágítási közszolgáltatási feladat ellátásáról a BDK Budapesti Dísz- és Közvilágítási Kft. gondoskodik.

A közvilágítási vagyonelemek átadása a megállapodás elfogadása és aláírása után történhet meg. (3.  számú melléklet) 

Az átadásra kerülő vagyonelemek összefoglaló kimutatását a jelen előterjesztés (4. számú melléklete) tartalmazza.

II. Vélemények

Tekintettel az Mötv. fent hivatkozott rendelkezéseire a kerületi önkormányzat a közvilágítási vagyonelemek üzemeltetését jogszerűen ellátni nem tudja. 
Javasoljuk az előterjesztés mellékleteként becsatolt megállapodás alapján a közvilágítási vagyonelemek átadását befejezett (aktivált tárgyi eszközök) vonatkozóan illetve javasoljuk az előterjesztés mellékleteként becsatolt táblázatban szereplő vagyonelemek átadását Budapest Főváros Önkormányzata részére.

[bookmark: _GoBack]Gazdasági Főosztály véleménye: Észrevételt nem tesz.

A Jogi  Főosztály véleménye: Az előterjesztésben közölt adatok és információk alapján észrevételt nem tesz.

Kérem a Tisztelt Képviselő-testületet, hogy a közvilágítási vagyonelemek átadása ügyében döntést hozni szíveskedjen!

III. Bizottsági vélemények

Az előterjesztést a Gazdasági Bizottság a 2022.júniusi ülésén tárgyalja.


IV. Döntési javaslat

Budapest Főváros XIV. Kerület Zugló Önkormányzat Képviselő-testülete elfogadja az előterjesztés 1.  számú mellékletét képező határozati javaslatot.

A határozati javaslatok elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései alapján egyszerű szótöbbség szükséges


Budapest, 2022. május 31. 

						             Horváth Csaba
							 polgármester


Mellékletek:
1. melléklet:  határozati javaslat
2. melléklet: BDK műszaki átadás-átvételi jegyzőkönyv
3.  melléklet: Megállapodás befejezett aktivált tárgyi eszközre
4.  melléklet: Összefoglaló kimutatás a közvilágítási vagyonelemekről
5. melléklet: FKGY határozat


Az előterjesztést készítette: Nemzecskiné Bacskai Katalin osztályvezető (Főmérnökség Műszaki és Környezetvédelmi osztály)


	1. melléklet 123-424    /2022. előterjesztéshez




Határozati javaslat

Budapest Főváros XIV. Kerület Zugló Önkormányzat Képviselő-testülete
..../2022. (VI.30. ) Öh. számú határozta 
Közvilágítási vagyonelemek átadását 
(Varsó u. 31696/3 hrsz)


Budapest Főváros XIV. Kerület Zugló Önkormányzat Képviselő-testülete úgy dönt, hogy

Budapest Főváros XIV. Kerület Zugló Önkormányzata Képviselő-testülete kezdeményezi az önkormányzat beruházásaként befejezett (aktivált tárgyi eszközök) beruházásként szereplő közvilágítási vagyonelemek térítésmentes tulajdonba adását a Fővárosi Önkormányzat részére az 4.számú melléklet szerinti tartalommal, egyúttal felhatalmazza a polgármester a 3. sz. melléklet szerinti megállapodás aláírására.



Határidő: 2022. szeptember 30.
Felelős: Horváth Csaba polgármester ( Főmérnökség)


	Horváth Csaba
	Polgármester





